د دليپ کومار کور

د دليپ کومار د کور څخه موخه د هندي فلمونو د يوه وتلې نوميالۍ څېرې دليپ کومار يا محمد يوسف کور دی چې د ۱۹۲۲ ز کال د دېسمبر مياشتې په ۱۱ مه په پېښور کې زېږېدلی وو
، او د ۱۹۳۰ لسيزې په وروستيو کې له خپلې کورنۍ سره ممبای ته لاړ.
دا کور د ۲۰۱۴ ز کال د جولای په ۱۳ مه د هغه وخت پاکستاني لومړي وزير نواز شريف له خوا د ملي ميراث ځای په توګه ونومول شو.
دليپ کومار يو ځل بيا دې کورته راغلی دی، او کله يې چې له خپل کور نه ليدنه کوله، نو په احساساتي ډول يې د دې کور خاورې ښکل کړې.Dilip Kumar house in Peshawar on 11 December 2011, Yem Tv په ۱۹۸۸ ز کال کې کله چې هغه پېښور ته راغی، نو په پي سي هوټل کې يې د يوې مرکې پرمهال د خپل ماشومتوب او لويېدو وخت په ډېره مينه ياداوه، او وخت ناوخت يې په هندکو او پښتو ژبه خلکو ته د هغې يادونه وکړه.Dilip Kumar interview in PC Hotel Peshawar, April 1988 Part 1, Prof Dr Rashid Iqbal, 24 August 2014. په ۱۹۹۷ ز کال کې چې کله هغه ته د پاکستان تر ټولو لويې جايزې نشان امتياز جايزه ورکړل شوه، نو هغه د ډېرې ګڼې ګوڼې له کبله د خپل کور ليدنه ونشو، کړای. "Save Dilip Kumar's dilapidated house in Peshawar", The Express Tribune, 11 December 2012; accessed 15 October 2017. حکومت هڅه کوله چې رسماً دا کور استملاک کړي او د تاريخي لرغونځی په توګه يې خوندي کړي."Save Dilip Kumar's dilapidated house in Peshawar", The Express Tribune, 11 December 2012; accessed 15 October 2017.
 موقعيت 
دا کور د خيبر پښتونخوا ايالت د پېښور په قصه خوانۍ بازار په خداداد کوڅه کې موقعيت لري.
د دلیپ کمار کور د قصه خوانۍ بازار په خدایداد محله کې دی او ټول مساحت یې هم څلور مرلې بلل کېږي.
دغه جایداد کې وداني له ۱۰۷۷ مربع فوټه ډېره ده.

ترلاسه کول
د ۲۰۱۳ ز کال د جولای په ۱۳ مه د پاکستان لومړي وزير نواز شريف د ملي لرغونځايونو ادارې ته امر وکړ، چې ياد کور په تاريخي لرغونځايونو کې رسماً شامل کړي، د امر پرځای کولو لپاره رسماً د پاکستان هنرونو شورا(PNCA) عمومي رئيس ته وړاندې شو.
د رسنيو په وينا دا اقدام د هند او پاکستان د کلتوري اړيکو د ټينګښت په موخه ترسره شو.
پر موزيم بدلول
د پاکستان حکومت پلان درلود چې ياد کور تر استملاک وروسته د ځانګړو مراسمو په لړ کې په ميوزيم بدل کړي، د دليپ کومار د کورنۍ نورو غړو رابللو لپاره هم پلان جوړ شوی وو.
بالاخره د ۲۰۱۴ ز کال د جولای په ۲۶ مه ياد کور د پاکستان د ۱۹۹۷ ز کال د لرغونو اثارو قانون له مخې د خوندي يادګار په توګه اعلان شو.
 د دليپ کومار د کور انځورونه 

 سرچينې